નવી દિલ્હીઃ 15મી સપ્ટેમ્બરથી એશિયા કપ શરૂ થવા જઈ રહ્યો છે . જેમાં ભારત અને પાકિસ્તાનની ટક્કર નક્કી છે . ભારત અને પાકિસ્તાનની મેચ દરમિયાન પ્રશંસકોનો રોમાંચ ચરમ પર હોય છે એટલું જ નહીં ભારત અને પાકિસ્તાનના ખેલાડીઓનો પારો પણ ગરમ રહેતો હોય છે . મેદાનમાં ઉતરતા પહેલા માનસિક દબાણ બનાવવા માટે ખેલાડીઓ હંમેશા ઉકસાવતાં નિવેદનો કરતા હોય છે . કેટલાક દિવસ પહેલા ક્રિકેટ એક્સપર્ટ તરીકે મોઈને પાકિસ્તાનના એ ટૂ ઝેડ ચેનલને ઈન્ટર્વ્યૂ આપ્યું હતું . જેમાં આગામી એશિયા કપનો ઉલ્લેખ કરતા મોઈને કહ્યું કે આરામનું બહાનું બનાવી બીસીસીઆઈએ જાણીજોઈને કોહલીને ટીમમાં સામેલ નથી કર્યા . જો તે પાકિસ્તાન સામે હારી જાય છે તો કહી શકે કે અમારો સ્ટાર ખેલાડી ટીમમાં નહોતો અને જીતી જાય તો કહી શકે કે જુઓ અમારા સ્ટાર ખેલાડી વિના પણ જીતી શકીએ છીએ . એશિયા કપ જેવા મોટા ટૂર્નામેન્ટમાં વિરાટ કોહલીનું ન રમવું હેરાન કરનારી વાત છે . ભલે કોહલીએ તાજેતરમાં કેટલીય સિદ્ધિ હાંસલ કરી પણ પાકિસ્તાન સામે રમાયેલ છેલ્લી મેચમાં તેઓ પૂરી રીતે ફ્લોપ રહ્યા હતા . કોહલી ઈંગ્લેન્ડ સામે ટેસ્ટ મેચ તો રમી જ રહ્યો છે તો ફિટનેસ પ્રોબ્લેમ ક્યાં છે ? કોહલીને બોલ્ડ કરવા ઈચ્છે છે હસન પાકિસ્તાનના તેજ બોલર હસન અલીએ વિરાટ ન રમવાનો હોવાની વાતને લઈ કહ્યું કે વિરાટ પણ રમ્યા હોત તો મુકાબલો વધુ જોરદાર થઈ શકત . તેઓ દુનિયાના શ્રેષ્ઠ બેટ્સમેનમાંના એક છે . જો તેઓ રમત તો હું એમની વિકેટ ખેડવત અને તેનાથી સારું મારા માટે બીજું શું હોઈ શકે ? આ વખતે નહીં તો આગામી સમયે ભારત સામે રમતી વખતે કોહલીને આઉટ કરવાની કોશિશ રહેશે . અમેરિકા પર તોળાઈ રહ્યુ છે વિનાશના વાવાઝોડા ' ફ્લોરેન્સ ' નું જોખમ , 10 લાખ લોકોનું સ્થળાંતર